เฉิ่งเจ๊า

เฉิ่งเจ๊า (จีน: 長洲; แปลตรงตัว 'เกาะยาว'; Cheung Chau) เป็นเกาะรอบนอกในเขตไอแลนส์ของฮ่องกง ตั้งอยู่ห่างไป 10 km (6.2 mi) ทางใต้จากเกาะฮ่องกง เกาะมีลักษณะคล้ายดัมบ์เบลล์ จึงเป็นที่มาของอีกชื่อว่า เกาะดัมบ์เบลล์ (จีน: 啞鈴島; Dumbbell Island) มีประชากร ณ ปี 2011 อยู่ที่ 22,740 คน เกาะมีขนาด 2.45 ตารางกิโลเมตร (0.95 ตารางไมล์) มีพื้นที่ตอนปลายเกาะทั้งทางเหนือและใต้เป็นเขา ส่วนชุมชนส่วนใหญ่อยู่ตอนกลางของเกาะ นับตั้งแต่ปลายทศวรรษ 1990 ถึงต้นทศวรรษ 2000 มีรายงานผู้ก่อเหตุฆ่าตัวตาย 20 ครั้ง และที่ไม่สำเร็จอีก 25 ครั้ง (ข้อมูล ณ ปี 2008) ส่วนใหญ่ด้วยวิธีตั้งเตา ในห้องพักให้เช่าสำหรับวันหยุดยาวของแฟลตชื่อ เบลาวิสตาวิลลา (Bela Vista Villa) บนชายหาดตุงวัน หนังสือพิมพ์ท้องถิ่นเริ่มเรียกเกาะนี้ว่าเกาะแห่งความตาย ในปี 2005 สมาชิกสภาเขตเคยเสนอให้แปรสภาพอาคารดังกล่าวเป็นสถานที่ท่องเที่ยวท้าผี ซึ่งถูกคัดค้านอย่างรุนแรงจากผู้อยู่อาศัยและสมาชิกสภาเชตคนอื่น ๆ รวมถึงข้อวิจารณ์ว่าอาจนำไปสู่การฆ่าตัวตายเลียนแบบ อ้างอิง